Source: https://www.elenabielicka.sk/gdpr/
Timestamp: 2020-02-25 18:48:29+00:00
Document Index: 3037072

Matched Legal Cases: ['§11', '§4', '§15', '§15', '§ 8', '§28', '§ 29']

Ochrana osobných údajov v mediačnom konaní
§11 ods. 8 zákona 420/2004 Z.z. o mediácií a o doplnení niektorých zákonov
Mediátor spracúva a zverejňuje osobné údaje fyzických osôb v rozsahu nevyhnutnom na účely tohto zákona v súlade s osobitným predpisom .
( Týmto sa rozumie zákon o ochrane osobných údajov č. 122/2013 v znení zákona č. 84/2014 Z.z. )
Vážim si Vašu dôveru a chcem Vás zároveň ubezpečiť, že ochrana Vašich osobných údajov, ktoré ste mi poskytli, je zabezpečená pred neoprávneným nakladaním v najvyššej možnej miere a využívam na to najvyššie bezpečnostné štandardy. Vaše osobné údaje sú chránené technickými bezpečnostnými systémami a ďalšími postupmi preverujúcimi príslušné oprávnenia, a to tak pri prenose údajov, ako aj pri ich ukladaní na server. Ustanovenia týkajúce sa ochrany údajov sú v súlade so zákonom č. 122/2013 Z.z. o ochrane osobných údajov v aktuálnom znení. Vaše osobné údaje sú spracovávané v zákonnom/teda nevyhnutnom rozsahu.
V záujme ochrany Vašich osobných údajov, je potrebné zdôrazniť, že udelenie súhlasu so spracúvaním osobných údajov je dobrovoľné a teda je právom dotknutej osoby, ktorú nie je možné k jeho udeleniu nútiť. Aby som však dokázala Vaše požiadavky riešiť, potebujem Vaše osobné údaje.
Súhlasom sa podľa §4 ods. 3 písm.d) zákona o ochrane osobných údajov rozumie akýkoľvek slobodne daný, výslovný a zrozumiteľný prejav vôle, ktorým dotknutá osoba na základe poskytnutých informácií vyjadruje svoju vôľu, aby sa spracúvali jej osobné údaje. Na spracúvanie osobných údajov na základe súhlasu musia byť splnené aj občiansko-právne náležitosti jednostranného právneho úkonu ( napríklad spôsobilosť na práva a povinnosti alebo spôsobilosť na právne úkony ).
Súhlas je právnym úkonom osoby a na jeho platnosť sa vyžaduje, aby bol uskutočnený dobrovoľne a vážne, určite a zrozumiteľne, inak je absolútne neplatný.V tejto súvislosti je potrebné poukázať na to, že súhlas ako prejav vole smeruje k vzniku,zmene alebo zániku práv a povinností,ktoré právne predpisy s takýmto prejavom spájajú. Pri udelení súhlas so spracúvaním osobných údajov je preto potrebné zvažovať aj právne následky, ktoré udelením súhlasu vzniknú.
Pre udelenie súhlasu v súlade so zákonom o ochrane osobných údajov sa vyžaduje, aby
Dotknutá osoba bola spôsobilá mať práva a povinnosti a bola tiež spôsobilá na právne úkony v súlade s Občianskym zákonníkom,
Pred udelením súhlasu boli dotknutej osobe poskytnuté všetky informácie týkajúce sa tohto súhlasu, teda, aby si prevádzkovateľ splnil svoju informačnú povinnosť podľa §15 zákona o ochrane osobných údajov
Udelenie súhlasu dotknutou osobou bolo dobrovoľné, jasné a vážne
Textácia súhlasu bola určitá a zrozumiteľná
O spracúvaní ( nespracúvaní ) svojich osobných údajov rozhodovala výlučne dotknutá osoba na základe vlastného slobodného uváženia,
Existovala reálna možnosť slobodnej voľby dotknutej osoby súhlas udeliť, respektíve neudeliť,
Súhlas bol jednoznačne a výslovne viazaný na jeden konkrétny účel.
Na to, aby bol súhlas získaný v súlade so zákonom o ochrane osobných údajov, dotknutá osoba musí mať pred jeho udelením dostatok informácií , aby sa o jeho udelení vedelo jednoznačne rozhodnúť. Prevádzkovateľ je povinný v súlade s §15 zákona o ochrane osobných údajov dotknutej osobe vopred oznámiť
Identifikačné údaje sprostredkovateľa, to neplatí, ak prevádzkovateľ pri získavaní osobných údajov nepostupuje podľa § 8 zákona o ochrane osobných údajov,
Zoznam alebo rozsah osobných údajov,
Doplňujúce informácie, ktoré sú s ohľadom na všetky okolnosti a podmienky spracúvania osobných údajov potrebné pre dotknutú osobu na zaručenie jej práv a právom chránených záujmov v rozsahu najmä 3
Informácie o dobrovoľnosti poskytnúť údaje
Okruh príjemcov, ak sa predpokladá alebo je zrejmé,že im budú osobné údaje sprístupnené,
Tretie krajiny, ak sa predpokladá, alebo je zrejmé, že sa do týchto krajín uskutoční prenos osobných údajov,
Poučenie o právach dotknutej osoby ( podľa §28 a § 29 zákona o ochrane osobných údajov )